
Catre,
GUVERNUL ROMANIEI
Domnului Prim Ministru Emil BOC

Referitor  la invitatia Dumneavoastra de a participa la intalnirea  organizata la Palatul Victoria vineri, 20 august 2010, va transmitem disponibilitatea reprezentantilor  Confederatiei Sindicatelor Democratice din Romania (CSDR) privind solutionarea urmatoarelor probleme:

1) Armonizarea legislatiei care guverneaza relatiile de munca cu prevederile Conventiilor OIM si cu Directivele Uniunii Europene;

2) Constituirea Tribunalelor Muncii  (solicitare inaintata Guvernului de CSDR si nerealizata pana in prezent) pentru a ajunge la nivelul tarilor din Uniunea Europeana privind solutionarea conflictelor de munca;

3) Comasarea Inspectiei Muncii cu Directia Generala “Accidente si Boli Profesionale” (constituita conf. prev. Legii nr. 346/2002), avand in vedere numarul mare de accidente de munca si boli profesionale. Aceasta structura va fi condusa de un Consiliu Tripartit din care sa faca parte reprezentanti ai  confederatiilor sindicale, patronale si specialisti ai Inspectiei Muncii, structura  neimplicata politic si care sa fie in subordinea Parlamentului Romaniei.

4) Stabilirea salariului minim pe economie garantat in plata de 50% din salariul mediu pe economie, in concordanta cu practicile europene;

5) Legea salarizarii unice in sistemul bugetar sa stabileasca domeniile strategice pentru Romania: sanatatea, invatamantul, cercetarea stiintifica, cultura si  care sa se reflecte  prin ierarhizarea  coeficientilor din grila de slarizare;
6) Structura bugetului de stat sa cuprinda fondul de salarii la Capitolul Investitii, deoarece motivarea resursei umane reprezinta o investitie pe termen lung, iar capitalul uman este garantia dezvoltarii durabile a tarii;

Pe cale de consecinta, CSDR este disponibila la orice solicitare de solutionare a problemelor enumerate mai sus, considerand dialogul social si parteneriatul ca singurele modalitati de eliminare a focarelor de conflict social si asigurarea solidaritatii necesare iesirii Romaniei din criza.

PRESEDINTE
Iacob BACIU

